نزار غەزالی

نزار غەزالی (لەدایکبووی ١٠ی نیسانی ١٩٨٤ لە دھۆک، کوردستان) یاریزان و ڕاھێنەرێکی لەشجوانیی نێونەتەوەیییە. خاوەنی چەند نازناوێکی جیھانییە لە بوارەکەی خۆیدا وەک یەکەم کورد لە بواری لەشجوانی، وە خاوەنی دوو بڕوانامەی ماستەرە کە پێکھاتوون لە فێرکارى لەشساغی و لەشڕێکی و پسپۆری لە پارێزگارىی خۆراکیی وەرزشی.

 بەرپرسیارییەتەکان 
نزار غەزالی سەرپەرشتیاری ھێنانی پاڵەوانی ناوخۆیی و جیھانییەکانە بۆ کوردستان، و ڕاھێنەری تایبەتیی سەرۆکی ھەرێمی کوردستان، نێچیرڤان بارزانییە.

 لەشجوانی 

دەسکەوتە وەرزشییەکانی نزار غەزالی، کە لە پێشبڕکێکان بەدەستی ھێناوە:

 لەسەر ئاستی کوردستان 
 پلەی سێیەمی لە پاڵەوانییەتی دھۆک ساڵی ١٩٩٨.
 لە پاڵەوانییەتی ھەولێر ساڵی ١٩٩٩ پلەی سێیەم.
 لە پاڵەوانییەتی دھۆکی ساڵی ٢٠٠٠ دا پلەی یەکەمی بەدەستھێناوە.

 لەسەر ئاستی عێراق 
 ٢٠٠١، لە پاڵەوانییەتی لاوانی عێراق پلەی یەکەمی بەدەست ھێناوە لە شاری موسڵ.
 ٢٠٠٣، لە پاڵەوانییەتی کوردستان پلەی یەکەمی بەدەست ھێناوە، ھەروەھا لە ھەمان پاڵەوانییەتی یەکەمی جوانترین لەشولاری لەسەر ئاستی کوردستان لە شاری ھەولێر بردووەتەوە.
 ٢٠٠٤، لە پاڵەوانییەتی لەسەر ئاستی عێراق لە شاری ھەولێر ئەنجامدراوە دووبارە پلەی یەکەمی بەدەست ھێناوە.

 لەسەر ئاستی جیھان 
غەزالی لەپاڵ بەشداریکردنی لە پاڵەوانییەتییە نێوخۆیییەکان، بەشداری پاڵەوانییەتە جیھانەکانیشی کردووە کە گرینگترینیان ئەمانەن:
 ٢٠٠٤، مەدالیای زێری لە پاڵەوانییەتی وڵاتانی عەرەبی بردووەتەوە، لە ئەردەن.
 ٢٠٠٤، لە پاڵەوانییەتی ئاسیا کەوا لە بەحرێین بەڕیوەچووە، توانی مەدالیای بڕۆنز بباتەوە.
 لە پاڵەوانییەتی کراوەی ھەموو کێش-وەزن-کان بە ناوی «قەتەڕی زێرین- زەھەبی»، پلەی شانزدەھەمیینی بەدەست ھێناوە کە وا لە شاری دەوحەی قەتەر بەرێوەچووە.
 ٢٠٠٩، لە پاڵەوانییەتی ئاسیا، بە پلەی یەکەم سەردەکەوێت و مەدالیای زێڕ بەدەست دێنێت، ئەم پاڵەوانییەتە لە وڵاتی تایلەند بەرێوەچوو.
 ٢٠١١، لە پاڵەوانی جیھانی توانی پلەی حەفتەم بەدەست بھێنێت کەوا لە ھیندستان بەرێوەچوو.
 ٢٠١٣، لە پاڵەوانییەتی جیھانی لە ھەنگاریا دەتوانێت پلەی یەکەم بباتەوە و مەدالیای زێڕ بخاتە ملییەوە.
 ئەمجارەیان لە پاڵەوانییەتی «ئاڕلۆند کلاسیک» لە ٢٠١٤ دا کەوا لە مەدریدی ئیسپانیا بەڕێوەچوو، پلەی دووەم بەدەست بێنێت و مەدالیای زیوو بخاتە ملییەوە.
 لە پاڵەوانییەتی جیھانی «دایمۆند کاب»ی ساڵی ٢٠١٦ دا دووبارە پلەی یەکەم وەردەگرێت و مەدالیای زێڕ دەخاتە سەر سنگی. ئەم ئەم پاڵەوانییەتە لە ئاسینا-ئاتین-ی یۆنان بەرێوەچووە.
 لە ھەمان پاڵەوانییەتی "دایمۆند کاب"ی جیھانی ساڵی ٢٠١٦ە، پلەی دووەمی ئاستی یەکەمەکان واتە "ئۆفر وڵ" وەدەست دەخاتەوە.

 سەرچاوەکان 

 سایتی فەرمی نزار غەزالی 

پۆل:دەستکاریکردنی لاشە
پۆل:وەرزشە تاکەکەسییەکان
پۆل:زیندووان
پۆل:کوردەکانی باشووری کوردستان
پۆل:لەدایکبووانی ١٩٨٤
پۆل:وەرزش لە عێراق